聞何爲孫作內集以長言戲之
作者：王洋
朝代：宋

paragraphs: 門前春田澍膏雨，門內春風動歌舞。
瑑爲璋玉男子祥，起作繡鞋女兒舞。
阿翁吹簫兒獻旅，粉面嬌孫侍家主。
一門歡笑足戲樂，盛事流傳百年語。
村歌社曲莫插手，定本風流教坊譜。
一家有喜百家同，况是相逢淪落中。
犀錢玉果大開說，已愧湯餅霑無功。